**Hallituksen kokous 1/2017 Pöytäkirja 6.2.2017**

Aika: 6.2.2017 Sähköpostikokous

1. Kokouksen avaus ja läsnäolijoiden toteaminen   
   Puheenjohtaja avasi kokouksen, joka todettiin päätösvaltaiseksi.  
   Päätöksentekoon osallistuivat: Maija-Riitta Laaksonen, Petteri Mustonen, Tuula Mäki-Filppula, Jari Näres, Eeva Sauri, Markku Sauri, Olli Sauri ja Heli Hyttinen.

Osallistujat on kirjattu viimeistään 6.2.2017 sihteerille saapuneiden sähköpostivastausten perusteella.

1. Työjärjestyksen hyväksyminen  
   Päätösehdotukset sisältävä pöytäkirjaluonnos/esityslista liitteineen on toimitettu sähköpostitse hallituksen jäsenille 30.1.2017. Hyväksyttiin pöytäkirjaluonnos/esityslista työjärjestykseksi.
2. Edellisen kokouksen 12.11.2016 pöytäkirjan hyväksyminen  
   Hyväksyttiin edellisen kokouksen 12.11.2016 pöytäkirja (liite 1). Puheenjohtaja ja sihteeri allekirjoittavat sen. Pöytäkirja on luettavissa sukuseuran kotisivuilla.
3. Vuoden 2016 tilinpäätös

Hallituksen jäsenille on esityslistan liitteenä toimitettu sähköpostitse vuoden 2016 tilinpäätösasiakirjat (liite 2): kassakirja, tasekirja ja toimintakertomus. Toiminnantarkastaja on 25.1.2017 antanut kertomuksen toimintakaudelta 2016 (liite 3).

Hallitus merkitsi toiminnantarkastajan kertomuksen tiedoksi, hyväksyi tilinpäätöksen ja päätti esittää tilinpäätöksen seuraavan sukukokouksen vahvistettavaksi.

1. Seuran jäsenmatrikkelin kokoaminen

TTS 2016-2019 sisältää tavoitteen jäsenmatrikkelin kokoamiseksi.

Edellisessä kokouksessa sovitun mukaisesti puheenjohtaja on valmistellut ehdotuksen jäsenmatrikkelin rakentamisesta (liite 4). Ehdotus on esityslistan mukana toimitettu hallituksen jäsenille.

Ehdotuksesta pyydetään hallituksen jäsenten kommentteja ja kannanottoja 6.2.2017 mennessä puheenjohtajalle tai sihteerille ja esitetään ehdotuksen hyväksymistä. Matrikkelityö on tarkoitus aloittaa hallituksen jäsenten matrikkelitietojen keräämisellä ja jäsenkunnan aktivoinnilla omien tietojen antamiseen matrikkeliin.

Matrikkelista esitettiin seuraavat kommentit:

Tuula, Jari ja Petteri olivat sitä mieltä, että lyhempi versio eli vaihtoehto 1 on pidempää parempi. Jari esitti, että työhistoriassa voisi olla vapaa tyyli, ja Tuula arveli, että matrikkelin kokoaminen voi olla haastavaa.

Maija-Riitan mielestä esitetty matrikkeliesimerkki on hyvä, joskin vapaamuotoisempi tekstipätkä toisi henkilöä vielä enemmän esiin. Tämä tosin voisi sopia myös kohtaan motto.

Eeva toivoi lyhempää versiota ilman kokonaista ansioluetteloa. Lyhyesti esim. nimi, asuinpaikka, sähköposti, koulutus ja työ(historia) riittäisivät. Halutessaan voisi lisätä tarkempia tietoja.

Markku muistutti, että matrikkelin tarkoitus on lisätä sukulaisten keskinäistä tuntemusta ja yhteydenpitoa, mikä koskee kaikkia sukupolvia ja ikäryhmiä, myös nuoria. Tästä näkökulmasta voisi olla hyvä

-pitää tekstit kohtuullisen lyhyinä

- antaa teksteille ohjeellinen rakenne, mutta kannustaa samalla persoonalliseen kerrontaan ja minä-muotoiseen ilmaisuun

-tuoda esiin myös harrastuksia, kiinnostuksen kohteita ja jopa arjen tapahtumia, eikä pelkkiä cv-tekstejä

Olli kyseli matrikkelin päivitysvastuista, eli jonkun pitää jatkossa koota ja toimittaa päivitetyt tiedot. Markku on valmis hoitamaan tätä ainakin aluksi.

Heli pohti, voisiko esittely olla virallisen matrikkelin sijaan melko vapaamuotoinen. Tällöin se palvelisi paremmin tutustumista, olisi kiinnostavampaa luettavaa ja sopisi parhaiten eri-ikäisille. Myös laatimisen kynnys olisi matalampi. Hallitus voisi silti laatia ohjeellisen listan siitä, mitä esittely voisi sisältää. Toisaalta esitetyn tyyppiset matrikkelit ovat arvokasta tietoa jälkeläisille, jos joku sellaisen haluaa itsestään laatia.

Hallitus päätti, että matrikkelin muotoa hiotaan vielä vapaamuotoisempaan suuntaan. Käydyn keskustelun pohjalta puheenjohtaja välittää hallitukselle tekstipyynnön niin, että hallituksen jäsenten matrikkelitiedot kerätään 31.3. mennessä. Muiden jäsenten osalta ensimmäinen tietojenkeräys tehdään toukokuun loppuun mennessä.

1. Kokouksen päättäminen   
   Puheenjohtaja kiitti hallituksen jäseniä ja päätti kokouksen.

Pöytäkirjan vakuudeksi

Markku Sauri Heli Hyttinen  
puheenjohtaja sihteeri

Liitteitä 4